Komission asetus (ETY) N:o 3554/90, annettu 10 päivänä joulukuuta 1990, yksityiskohtaisista säännöistä luettelon laatimiseksi kokonaispituudeltaan kahdeksan metriä ylittävistä aluksista, joilla on lupa kalastaa kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla



Virallinen lehti nro L 346 , 11/12/1990 s. 0011 - 0012

Suomenk. erityispainos Alue 4 Nide 3 s. 0155

Ruotsink. erityispainos Alue 4 Nide 3 s. 0155



KOMISSION ASETUS (ETY) N:o 3554/90, annettu 10 päivänä joulukuuta 1990, yksityiskohtaisista säännöistä luettelon laatimiseksi kokonaispituudeltaan kahdeksan metriä ylittävistä aluksista, joilla on lupa kalastaa kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä kalavarojen teknisistä säilytystoimenpiteistä 7 päivänä lokakuuta 1986 annetun neuvoston asetuksen (ETY) N:o 3094/86(), sellaisena kuin se on viimeksi muutettuna asetuksella (ETY) N:o 4056/89(), ja erityisesti sen 15 artiklan, sekä katsoo, että asetuksen (ETY) N:o 3094/86 9 artiklan 3 kohdan c alakohdassa säädetään vuosittain laadittavista kokonaispituudeltaan kahdeksan metriä ylittäviä aluksia, joilla on lupa kalastaa kielikampelaa tämän kohdan a alakohdassa mainittujen vyöhykkeiden sisällä kokonaispituudeltaan yhdeksän metriä ylittävien puomitroolien avulla, koskevista luetteloista, ja kyseisen artiklan 5 kohdassa säädetään yksityiskohtaisista säännöistä tämän säännöksen soveltamisesta, luetteloon on sisällyttävä alukset, jotka ovat 3 kohdan 9 artiklan b alakohdassa säädetyssä luettelossa ja joiden pääasiallinen toiminta on Crangon-lajien katkarapujen pyynti, edellä mainitun 9 artiklan 3 kohdan b alakohdassa säädetty alusluettelo on vahvistettu luettelon laatimisesta kokonaispituudeltaan kahdeksan metriä ylittävistä aluksista, joilla on annettu lupa kalastaa kielikampelaa tietyillä yhteisön vyöhykkeillä kokonaispituudeltaan yhdeksän metriä ylittävien puomitroolien avulla, 30 päivänä joulukuuta 1986 annetulla komission asetuksella (ETY) N:o 55/87(), sellaisena kuin se on viimeksi muutettuna asetuksella (ETY) N:o 3539/90(), olisi tarpeen määritellä yksityiskohtaiset säännöt luettelon vahvistamisesta ja sen muuttamisesta, olisi tarpeen määritellä arviointiperusteet kalastusaluksen, jonka pääasiallinen toiminta on katkarapujen pyynti, määrittämiseksi, ja tässä asetuksessa säädetyt toimenpiteet ovat kalavarojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Komissio vahvistaa vuosittain luettelon kalastusaluksista, joille on annettu asetuksen (ETY) N:o 3094/86 9 artiklan 3 kohdan c alakohtaa sovellettaessa lupa käyttää mainitun kohdan a alakohdassa mainituilla vyöhykkeillä kokonaispituudeltaan yhdeksän metriä ylittäviä puomitrooleja. 2. Tähän luetteloon on sisällyttävä kokonaispituudeltaan kahdeksan metriä ylittävät alukset: - jotka on mainittu kalastusaluksia, joille on annettu asetuksen (ETY) N:o 3094/86 9 artiklan 3 kohdan c alakohtaa sovellettaessa lupa käyttää mainitun kohdan a alakohdassa mainituilla vyöhykkeillä kokonaispituudeltaan yhdeksän metriä ylittäviä puomitrooleja, koskevassa luettelossa, ja - joiden pääasiallinen toiminta on Crangon-lajien katkarapujen pyynti. 3. Pääasiallisena toimintanaan katkarapujen pyyntiä harjoittaviksi aluksiksi katsotaan alukset, joiden pysyvästi aluksessa oleviin laitteistoihin sisältyvät katkarapujen jalostukseen soveltuva keittoastia sekä siivilä, jota käytetään erottamaan nuoria kampeloita katkaravuista, ja: - jotka ovat kalastaneet katkarapuja yli puolet merellä viettämästään ajasta kahdentoista peräkkäisen kuukauden pituisen, kyseisen vuoden luettelon voimaantuloa edeltävälle kahdelle vuodelle sijoittuvan edustavan ajanjakson aikana, tai - joiden kahdentoista peräkkäisen kuukauden pituisen, kyseisen vuoden luettelon voimaantuloa edeltävälle kahdelle vuodelle sijoittuvan edustavan ajanjakson aikana katkarapujen kokonaismyynnistä suoraan saama prosentteina ilmoitettu myyntitulo on muodostanut vähintään 50 prosenttia niiden tuloista, tai - joiden kahdentoista peräkkäisen kuukauden pituisen, kyseisen vuoden luettelon voimaantuloa edeltävälle kahdelle vuodelle sijoittuvan edustavan ajanjakson aikana aluksesta puretun kokonaismäärän painosta vähintään 50 prosenttia on muodostunut katkaravuista. Tapauksessa, jossa alus vaihdetaan toiseen luettelossa olevaan alukseen, pääasiallinen toiminta voidaan vahvistaa ottaen huomioon vaihdetun aluksen toiminta kyseisen edustavan jakson aikana. 4. Jäsenvaltioiden on varmistuttava siitä, että luettelossa olevat alukset täyttävät 2 ja 3 kohdassa annetut vaatimukset, ja niiden on tarvittaessa ilmoitettava komissiolle luettelon muuttamista koskevasta pyyntö 2 artiklan mukaisesti. 2 artikla 1. Jäsenvaltion, jonka lipun alla alus purjehtii tai jossa se on rekisteröity, on esitettävä komissiolle muutospyyntö, kun kyseessä on aluksen sisällyttäminen luetteloon, sen poistaminen luettelosta tai luettelossa olevan aluksen vaihtaminen toiseen alukseen 1 artiklassa annettujen vaatimusten mukaisesti tai luettelossa olevaa alusta koskevien tietojen muuttaminen. Jos muutos kuitenkin koskee lipun tai rekisteröintivaltion muuttamista, jäsenvaltion, jonka lipun alla alus purjehtii tai jossa se on rekisteröity muutoksen jälkeen, on tehtävä asiaa koskeva muutospyyntö. 2. Aluksen luetteloon sisällyttämistä, sen luettelosta poistamista tai luettelossa olevan aluksen toiseen alukseen vaihtamista koskevan pyynnön on sisällettävä kaikki sen 1 artiklassa annettujen vaatimusten yhdenmukaisuuden arvioimiseksi tarvittavat tiedot. Siinä on lisäksi mainittava aluksen nimi, rekisteritunnus, kotipaikka, radioliikenteen tunnus, moottorin merkki ja tyyppi sekä moottorin teho kilowatteina. Komissio muuttaa luetteloa sen määrittämästä päivästä lukien todettuaan pyynnön olevan 1 artiklassa annettujen vaatimusten mukainen. 3. Luettelossa olevaa alusta koskevien tietojen muuttamista, mukaan luettuna jäsenvaltiota, jonka lipun alla alus purjehtii tai jossa se on rekisteröity, koskevien mainintojen ollessa kyseessä komissio ilmoittaa muutoksista viipymättä kaikille jäsenvaltioille ja sisällyttää muutokset luetteloon, jonka se vahvistaa seuraavaksi vuodeksi. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä joulukuuta 1990. Komission puolesta Manuel MARÍN Varapuheenjohtaja () EYVL N:o L 288, 11.10.1986, s. 1 () EYVL N:o L 389, 30.12.1989, s. 75 () EYVL N:o L 8, 10.1.1987, s. 1 () EYVL N:o L 344, 8.12.1990, s. 10